Úradný vestník L 028 , 02/02/1994 S. 0047 - 0048

Fínske špeciálne vydanie: Kapitola 3 Zväzok 56 S. 0004

Švédske špeciálne vydanie: Kapitola 3 Zväzok 56 S. 0004



Rozhodnutie Komisie z 31. januára 1994 stanovujúce dočasný zoznam tretích krajín, z ktorých členské štáty povoľujú dovozy semien, vajíčok a embryí oviec, kôz a koňovitých, vajíčok a embryí ošípaných (94/63/ES) KOMISIA EURÓPSKYCH SPOLČENSTIEV, so zreteľom na Zmluvu o založení Európskeho spoločenstva, so zreteľom na smernicu Rady 92/65/EHS z 13. júla 1992 ustanovujúcu požiadavky na zdravie zvierat, ktorými sa riadi obchod a dovozy do spoločenstva zvierat, semien, vajíčok a embryí nepodliehajúcich požiadavkám na zdravie zvierat stanoveným v osobitných pravidlách spoločenstva uvedených v článku A (I) smernice 90/425/EHS [1], najmä na jej článok 28, keďže dovozy semien, vajíčok a embryí podliehajúcich smernici 92/65/EHS do spoločenstva musia byť z tretích krajín, ktoré sú schopné ponúknuť rovnaké záruky podmienok stanovených pre umiestňovanie na trh pred 31. decembrom 1993; keďže v zmysle neexistencie týchto záruk pre vyššie uvedený dátum a v zmysle uľahčenia nového systému veterinárnych kontrol na vonkajších hraniciach spoločenstva je potrebné vypracovať dočasné zoznamy spoločenstva tretích krajín alebo častí tretích krajín, z ktorých sú povolené dovozy semien, vajíčok a embryí oviec, kôz a koňovitých, vajíčok a embryí ošípaných, ktoré môžu byť založené najmä na rozhodnutí Rady 79/542/EHS [2], naposledy zmenenom a doplnenom rozhodnutím Komisie 93/507/EHS [3]; keďže berúc do úvahy prispôsobenie novému režimu, ktorý bude nasledovať prijatie týchto zoznamov, je oprávnené predvídať lehotu na ich uplatnenie; keďže opatrenia stanovené v tomto rozhodnutí sú v súlade so stanoviskom Stáleho veterinárneho výboru, PRIJALA TOTO ROZHODNUTIE: Článok 1 Členské štáty povolia dovozy semien, vajíčok a embryí oviec a kôz z tretích krajín nachádzajúcich sa na zozname v časti I prílohy. Členské štáty povolia dovozy semien, vajíčok a embryí koňovitých z tretích krajín nachádzajúcich sa na zozname v časti II prílohy. Členské štáty povolia dovozy vajíčok a embryí ošípaných z tretích krajín nachádzajúcich sa na zozname v časti III prílohy. Článok 2 Toto rozhodnutie sa bude uplatňovať od 1. júla 1994. Článok 3 Toto rozhodnutie je adresované členským štátom. V Bruseli 31. januára 1994. Za Komisiu René Steichen člen Komisie [1] Ú. v. ES L 268, 14.9.1992, s. 54. [2] Ú. v. ES L 146, 14.6.1979, s. 15. [3] Ú. v. ES L 237, 22.9.1993, s. 36. -------------------------------------------------- PRÍLOHA Nasledujúce zoznamy sú zásadné, a dovozy musia spĺňať príslušné požiadavky na zdravie zvierat a ľudí. ČASŤ I Zoznam tretích krajín, z ktorých členské štáty povoľujú dovozy semena, vajíčok a embryí oviec a kôz Tretie krajiny nachádzajúce sa na zozname v prílohe rozhodnutia Rady 79/542/EHS, z ktorých sú povolené dovozy živých zvierat druhov oviec a kôz. ČASŤ II Zoznam tretích krajín, z ktorých členské štáty povoľujú dovozy semena, vajíčok a embryí koňovitých Tretie krajiny nachádzajúce sa na zozname prvej časti prílohy rozhodnutia Rady 79/542/EHS, z ktorých sú povolené dovozy živých zvierat druhov koňovitých. ČASŤ III Zoznam tretích krajín, z ktorých členské štáty povoľujú dovozy vajíčok a embryí ošípaných Tretie krajiny, z ktorých sú dovozy semien ošípaných povolené v súlade s rozhodnutím Komisie 93/160/EHS [1]. [1] Ú. v. ES L 67, 19.3.1993, s. 27. --------------------------------------------------